# Homonim

| Semantički odnos
 |
| --- |
| Sinonim
 |
| Antonim
 |
| Homonim
 |
| Paronim
 |
| Meronim
 |
| Holonim
 |
| Hiponim
 |
| Hiperonim
 |

**Homonimi** (grč. *homo* = jednak, *onoma* = ime) leksemi su jednakog izraza, a različitog značenja. Dva leksema koji stoje u homonimiji nazivamo homonimskim parom. Homonimi su također i paronimi.

## Nastanak homonima

**Oblični ili morfološki homonimi** nastali su sklonidbom (deklinacijom) te su tako dobili iste morfeme.

* *Baka ima pet **ùnūkā**.*

(*unuka* = G mn. imenice *unuk* i G mn. imenice *unuka*, naglasci su jednaki u obje množine)

**Leksički homonimi** nisu morfološki uvjetovani i ostvaruju se u njihovim osnovnim oblicima (u nominativu jednine ili u infinitivu) te djelomično i u ostalim oblicima.

Leksički homonimi mogu nastati posuđivanjem (izraz se izjednači s izrazom nekog drugog leksema u hrvatskome jeziku), tvorbom riječi (tvorbeni homonimi), glasovnim promjenama u prošlosti i postupnim udaljavanjem značenja nekog višeznačnog leksema.

## Homografi

**Homografi (istopisnice)** homonimi su koji se razlikuju po svojim prozodijskim značajkama, odnosno naglascima. Njihov leksičko-semantički odnos nazivamo **homografijom**.

* Duga** je bila **duga**.* (dúga, dugačka)
* *Ja **sam sam**.* (bez ikoga - sâm, nenaglašeni prezent pomoćnog glagola *biti*)
* *Pojeo sam **luk** prije nego što sam odapeo **luk**.* (povrće, jednostavno oružje)

## Homofoni

**Homofoni (istozvučnice)** homonimi su koji se različito pišu, a jednako izgovaraju. Njihov leksičko-semantički odnos nazivamo **homofonijom**.

U jezicima koji imaju gotovo fonološki pravopis, homofoni su vrlo rijetki. No u jezicima poput engleskog, oni su vrlo česti:

* *knight - night* [nait]
* *plane - plain* [plein]
* *piece - peace* [pi:s]
* *male - mail* [meil]
* *site - sight* [sait]

Kod nas se homofoni mogu jedino ostvariti različitim pisanjem zbog poštovanja pravopisnih pravila o pisanju vlastitih imena:

* *Volio sam i **Višnju** i **višnju**.*
* *Išao sam u **Višnjicu'dok sam jeo *višnjicu.*
* *Vidio sam **Dunju** kako jede **dunju**.*
* *Preselio sam se u **Rijeku** jer nisam volio našu **rijeku** i grad.*

## Homoformi

Homoformi homonimi su različite vrste reči koji se podudaraju u određenim padežnim/glagolskim oblicima. Njihov leksičko-semantički odnos nazivamo homoformijom.

* **Broj** do pet. (glagol u 2. licu jednine imperativa)

* Ona je u sobi **broj** tri. (zajednička imenica)

## Leksički homonimi

* Leksički homonimi mogu nastati posuđivanjem kada se neki izraz nakon prilagodbe hrvatskome jeziku izjednači s već postojećim leksemom istog izraza u našem jeziku. U tom slučaju leksem postaje višeznačnica.

*bor* - vrsta četinjače, kemijski element
Ponekad su i oba hominima posuđenice:
*bar* - jedinica za mjerenje tlaka, vrsta lokala
* Homonimi se mogu dobiti tvorbom riječi. Takvi tvorbeni homonimi često nastanu nakon glasovnih promjena za vrijeme rječotvorja:

*kartaški* = koji se odnosi na Kartagu, koji se odnosi na kartanje
*istupiti* = koraknuti izvan ili udaljiti se, učiniti nekoga tupim
* Homonimi mogu biti rezultat glasovnih promjena u prošlosti hrvatskoga jezika:

*biti* = postojati, udarati
*zreti* = dozrijevati, gledati
* Međusobnim udaljavanjem značenja, hominimi se u svijesti mogu toliko udaljiti tako da postaju međusobno dva neovisna značenja, bez obzira na jednakost izraza:

*list* = list papira, vegetativni organ bilja, riba, dio noga|noge, novine
## Vanjske veze

* Popis engleskih homofona, engl. jezik Arhivirano 2006-10-05 na Wayback Machine-u

Homonimi